Temeljem članka 62. stavka 1. Zakona o komunalnom gospodarstvu („Narodne novine“ broj 68/18, 110/18 i 32/20), članka 131. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 114/22 i 04/23) i članka 31. Statuta Općine Povljana („Službeni glasnik Zadarske županije“, broj 13/21), Općinsko vijeće Općine Povljana, na svojoj 14. (četrnaestoj) sjednici, održanoj dana 30. ožujka 2023. godine, donosi

ODLUKU

o proglašenju statusa nerazvrstane ceste – javnog dobra u općoj uporabi – 2023.

**Članak 1.**

Utvrđuje se da su nekretnine oznake:

* dijelovi k.č. br. 2101/1 i 2089/3, sve u k.o. Povljana, u naravi nerazvrstana cesta naziva ULICA SILVIJA STRAHIMIRA KRANJČEVIĆA,
* dio k.č. br. 2101/1 u k.o. Povljana u naravi nerazvrstana cesta naziva ULICA MIROSLAVA KRLEŽE,
* dijelovi k.č. br. 2101/1, 1325, 1326, 1327, 1328, 841/7, 841/5, 1827, 1828, 840/1, 1830, 1831, 1832,840/2, 1833 i 837 sve u k.o. Povljana, u naravi nerazvrstana cesta naziva ULICA ALOJZIJA STEPINCA,
* dijelovi k.č. br. 2164/2 i 2164/1 sve u k.o. Povljana, u naravi dio nerazvrstane ceste naziva VIRSKI PUT,
* dio k.č. br. 2265/1 u k.o. Povljana, u naravi dio nerazvrstane ceste PRUTNA.
* dijelovi k.č. br. 1132/23, 1131/7, 1131/6, 1132/25, 1132,24, 1132/5, 1196, 1192, 1193/7, 1193/8, 1179/6, 1179/3, 1179/5, 1175/9, 1175/11, 1171/3, 1171/7, 9999/53, 1175/23, 1175/13, 1011/2, 1011/3, 1014/3, 1014/2, 1014/11, 1022/6 sve u k.o. Povljana, u naravi nerazvrstana cesta naziva NC-51,
* dijelovi k.č. br. 1132/5, 1132/6, 1131/20, 1131/5, 1227/5, 1131/12, 1131/13, 1131/28, 1131/23, 1131/4, 1131/17 sve u k.o. Povljana u naravi nerazvrstana cesta naziva NC-52.

**Članak 2.**

Temeljem ove Odluke o proglašenju statusa nerazvrstane ceste – javnog dobra u općoj uporabi (u daljnjem tekstu: *„Odluka“*), ceste koje čine dijelovi čestica zemlje navedenih u članku 1. ove Odluke i ostale potrebne dokumentacije, upisat će se u zemljišnoj knjizi Općinskog suda u Pagu kao:

NERAZVRSTANA CESTA – JAVNO DOBRO U OPĆOJ UPORABI,

neotuđivo vlasništvo Općine Povljana,

Ulica Stjepana Radića 20, 23249 Povljana

OIB: 47207249296.

**Članak 3.**

Nerazvrstane ceste iz članka 1. ove Odluke koriste se za promet vozilima na dan stupanja na snagu Zakona o cestama („Narodne novine“, broj 84/11).

**Članak 4.**

Za realizaciju ove Odluke zadužuje se općinski načelnik.

**Članak 5.**

Ova Odluka stupa na snagu osmog dana od dana objave u „Službenom glasniku Zadarske županije“.

KLASA:932-03/23-01/5

URBROJ:2198-25-01-1-23-1

Povljana, 30. ožujka 2023. godine

**OPĆINSKO VIJEĆE OPĆINE POVLJANA**

Predsjednik Općinskog vijeća
Nikola Škoda